Üldkohtu (kuues koda) 24. mai 2012. aasta määrus – Assaad vs. nõukogu
(kohtuasi T‑550/11)
Tühistamishagi – Ühine välis‑ ja julgeolekupoliitika – Süüria vastu suunatud piiravad meetmed – Loetelu isikutest ja üksustest, kelle majandusressursid külmutatakse – Põhjendatud huvi puudumine
Tühistamishagi – Põhjendatud huvi – Tekkinud ja olemasoleva huvi tingimus – Hagi määruste vastu, mis käsitlevad piiravaid meetmeid seoses olukorraga Süürias – Hageja, kes ei ole vaidlustatud otsuste adressaat ning keda need isiklikult ja/või otseselt ei puuduta – Vastuvõetamatus (ELTL artikli 263 neljas lõik) (vt punktid 14–18)
Ese
Nõue tühistada nõukogu 9. mai 2011. aasta otsus 2011/273/ÜVJP Süüria vastu suunatud piiravate meetmete kohta (ELT L 121, lk 11), nõukogu 9. mai 2011. aasta määrus (EL) nr 442/2011 piiravate meetmete kohta seoses olukorraga Süürias (ELT L 121, lk 1), nõukogu 23. augusti 2011. aasta rakendusotsus 2011/515/ÜVJP, millega rakendatakse otsust 2011/273/ÜVJP, ja nõukogu 23. augusti 2011. aasta rakendusmäärus (EL) nr 843/2011, millega rakendatakse määrust nr 442/2011 (ELT L 218, lk 1).
Resolutsioon
1.
Jätta hagi vastuvõetamatuse tõttu läbi vaatamata.
2.
Jätta Nizar Assaadi kohtukulud tema enda kanda ja mõista temalt välja nõukogu kohtukulud.